พัฒนาที่ราชพัสดุย่านพหลฯให้หน่วยราชการเช่า
ธนารักษ์ จับมือ ธพส. พัฒนาที่ราชพัสดุบริเวณพหลโยธิน 3 ลงทุน 2,500 ล้านบาททำเป็นสำนักงานให้หน่วยงานราชการเช่า
29 มี.ค. 2554

ธนารักษ์ จับมือ ธพส. พัฒนาที่ราชพัสดุบริเวณพหลโยธิน 3 ลงทุน 2,500 ล้านบาททำเป็นสำนักงานให้หน่วยงานราชการเช่า 
นายมั่น พัธโนทัย รมช.คลัง  นายวินัย วิทวัสการเวช อธิบดีกรมธนารักษ์ และธนารักษ์พัฒนาสินทรัพย์ ( ธพส.) ร่วมลงนามในบันทึกความร่วมมือโครงการพัฒนาที่ราชพัสดุบริเวณปากซอยพหลโยธิน 3 ซึ่งเดิมเป็นสำนักงานของบรรษัทบริหารสินทรัพย์การเงินหรือ บบส. เพื่อดำเนินการก่อสร้างเป็นอาคารสำนักงานรวมหน่วยงานราชการ มูลค่าโครงการ 2,500 ล้านบาท  มีพื้นที่ใช้สอย 7.5 หมื่นตารางเมตร เป็นอาคารสูง 24 ชั้น เป้าหมายให้หน่วยงานราชการ องค์กรอิสระ และเอกชนที่ไม่มีอาคารหรือพื้นที่เดิมไม่เพียงพอได้ย้ายมาเช่าใช้ 
ทั้งนี้จะให้ ธพส. เช่าเพื่อดำเนินการก่อสร้างอาคารสำนักงานและให้หน่วยงานราชการและเอกชนเช่าต่อ คาดว่าจะสร้างรายได้ให้ประมาณ 52 ล้านบาทต่อปี  คาดว่าจะเริ่มก่อสร้างได้ในต้นปี2555 และจะแล้วเสร็จสมบรูณ์พร้อมใช้ได้ในปี 2558